Hyundai qatorida ikkita ixcham krossover paydo bo‘ladi

Janubiy Koreyaning Hyundai kompaniyasi o‘z avtomobillari safini A- va B-segmentidagi ikkita ixcham krossoverlar bilan to‘ldirishni rejalashtirmoqda. Ulardan biri 2018 yilda paydo bo‘lishi kutilmoqda. U MINI Countryman, Honda HR-V va Fiat 500X kabi modellar bilan xaridorlar uchun raqobatlashadi. Bu haqda Koreya avtokompaniyasining Amerikadagi bo‘limi rahbari Deyva Zuchovskiga asoslangan holda Automotive News nashri yozmoqda.
Bundan tashqari, Hyundai krossoverlar turlarini ham o‘zgartirish niyatida. Xususan, Santa Fe modeli yanada yiriklashadi va 8 o‘rindiqli avtomobilga aylanadi. Santa Fe Sport o‘lchamlari ham kattalashadi va Jeep avtomobillari uslubidagi yo‘ltanlamas elementlariga ega bo‘ladi. 
Shu bilan birga, Hyundai kompaniyasi Santa Fe modelining eng yirik o‘lchamli namunasini qayta nomlash niyatida. Chunki, xaridorlar krossoverlar nomlarini ko‘p adashtiradi. Bu o‘zgarishlarning barchasi 2018-2020 yillarda amalga oshiriladi.